న్యాయవిభాగంతో కలిసి రంగంలోకి ఎఫ్బీఐవాషింగ్టన్, మార్చి 7: అమెరికాలోని కెంట్ లో గుర్తుతెలియని వ్యక్తి చేతిలో కాల్పులకు గురై గాయపడిన దీప్రాయ్ కేసులో... ఎఫ్బీఐ ‘పౌర హక్కుల దర్యాప్తు’ ప్రారంభించింది. జాతివిద్వేష నేరాల దర్యాప్తు కూడా ఇందులో ఒక భాగం. యూఎస్ డిపార్ట్మెంట్ ఆఫ్ జస్టి్సతో కలిసి ఎఫ్బీఐ ఈ దర్యాప్తు కొనసాగించనుంది. ఈ విషయాన్ని ఎఫ్బీఐ సియాటిల్ ఫీల్డ్ ఆఫీస్ అధికార ప్రతినిధి డైట్రిచ్ విలియమ్స్ తెలిపారు. దీనిపై కెంట్ పోలీసులు ఇప్పటికే జరుపుతున్న నేర దర్యాప్తునకు ఇది అదనం. ఈ కేసులో ఎఫ్బీఐ కెంట్ పోలీస్ విభాగంతో కలిసి పనిచేస్తోందని.. పౌర హక్కుల ఉల్లంఘన జరిగిందా లేదా అనే విషయాన్ని ధ్రువీకరించుకునేందుకు అవసరమైన అన్ని ఆధారాలూ సేకరిస్తోందని డైట్రిచ్ తెలిపారు. మరోవైపు.. జాతివివక్షకు గురైన సందర్భాల్లో ఎవరికి ఫిర్యాదు చేయాలో ఎలా చేయాలో తదితర అంశాలపై అవగాహన కలిగించేందుకు.. అమెరికావ్యాప్తంగా అన్ని గురుద్వారాల్లో ‘మీ హక్కులు తెలుసుకోండి’ పేరిట చర్చావేదికలు నిర్వహిస్తామని ‘సిఖ్ అమెరికన్ లీగల్ డిఫెన్స్ అండ్ ఎడ్యుకేషన్ ఫండ్’ తెలి పింది. కాగా.. కెంట్ కాల్పుల బాధితుడు దీప్రాయ్ ప్రస్తుతం కోలుకుంటున్నారని, తనకు మద్దతుగా నిలిచినవారందరికీ కృతజ్ఞతలు తెలిపారని సిక్కు నాయకులు తెలిపారు.
nyaayavibhaagamto kalisi rangamloki efbievasingtan, marchi 7: americaloni kent loo gurtuteliyani vyakti chetilo kaalpulaku gurai gaayapadina deepray kesulo... efbi ‘poura hakkula daryaaptu’ praarambhinchindi. jatividvesha neraala daryaaptu kuudaa indulo oka bhagam. us department af jastisto kalisi efbi ee daryaaptu konasaginchanundi. ee vishayaanni efbi siatil feald offies adhikara pratinidhi ditrich villiums telipaaru. deenipai kent poliisulu ippatike jaruputunna nera daryaaptunaku idhi adanam. ee kesulo efbi kent polies vibhaagamtho kalisi panichestondani.. poura hakkula ullanghana jariginda leda ane vishayaanni dhruveekarinchukunendu avasaramaina anni aadhaaraaluu sekaristondani ditrich telipaaru. marovaipu.. jaativivakshaku guraina sandarbhaallo evariki firyaadu cheyalo ela cheyalo taditara amsaalapai avagaahana kaliginchenduku.. amerikaavyaaptamgaa anni gurudwarallo ‘mee hakkulu telusukondi’ paerita charchaavedikalu nirvahistaamani ‘sikh american leagal defens and education fund’ teli pindi. kaga.. kent kaalpula badhithudu deepray prastutam kolukuntunnarani, tanaku maddatugaa nilichinavaarandarikii krutagnatalu telipaarani sikku naayakulu telipaaru.